Diari Oficial de la Generalitat Valenciana


Sumari del DOGV 4541, del 10-07-2003 (2003/7645)

Juí ordinari número 510/2002. Cèdula de notificació.
----------------------------------------------------

### Dades del document

Número de DOGV
:   4541

Data del DOGV
:   10-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/7645


Organisme emissor
:   Jutjat de Primera Instància Número 20 de València

Tipus de document
:   Anunci

Juí ordinari número 510/2002. Cèdula de notificació. [2003/M7645]
  
Juí ordinari 510/2002.
  
Part demandant: Mollyak Norte SL.
  
Part demandada: Federico March Ros y Natividad Amparo Olmos.
  
En el juí esmentat, s'ha dictat la sentència que té el text literal següent:
  
Sentència
  
València, 5 de maig de2003.
  
Carmen Moreno Martínez, magistrada jutgessa del Jutjat de Primera Instància número 20 de València, ha vist les presents actuacions de juí ordinari, seguides davant este Jutjat amb el número 166/2001, a instància de Mollyak Norte SL, representada pel procurador José Antonio Peiro Guinot i defesa pel lletrat José Luis Sadaba Suárez, contra Federico March Ros i Natividad Amparo Olmos, declarats en rebel·lia; i atenent als següents:
  
Antecedents de fet
  
1. A este Jutjat va correspondre conéixer la demanda a seguir pels tràmits del juí ordinari, a instàncies del procurador indicat, en la representació dita contra els demandats abans expressats, en què després d'al·legar l'actor els fets i fonaments de dret que va estimar pertinents, va acabar suplicant se dictara sentència de conformitat amb la pètita de la seua demanda.
  
2. Examinada la competència del Jutjat i capacitat processal de les parts, es va tindre per interposada la demanda i es va citar la demandada a fi que contestara la demanda, en el termini de 20 dies, cosa que no va fer; se la va declarar en rebel·lia i es van convocar les parts a l'oportuna audiència prèvia al juí, que va tindre lloc amb assistència únicament de la part actora; i amb el resultat que es troba en les actuacions.
  
3. Que sent prova documental l'única proposada i admesa en l'audiència prèvia, sense necessitat de celebrar juí, van quedar les actuacions concloses per a sentència.
  
4. De la prova documental que es troba en les actuacions i apreciada i valorada tota ella en conjunt resulta provat que la propietat de l'habitatge situat a València, carrer Compromís de Casp, números 14 i 16, porta 6ª, 3ª planta alta, finca registral número 6517, inscrita en el Registro de la Propietat número 7 de València, al tom 2161, llibre 610 de la Secció Tercera, foli 81 pertany en un 50% a Mollyak Norte SL i en l'altre 50% a Federicho March Ros i Natividad Amparo Olmos amb caràcter de guanys, havent sol·licitat Mollyak Norte SL la divisió de la cosa comuna, i en concret, la venda en pública subhasta amb admissió de licitadors estranys, ja que l'esmentada finca per tractar-se d'un habitatge de 92 m2 és indivisible sense fer-la inservible per a l'ús o desmereixeria econòmicament amb la divisió no havent convingut els copropietaris que s'adjudique aquella a un d'ells i s'indemnitze l'altre.
  
5. Que s'han observat les prescripcions legals.
  
Fonaments de dret
  
1. Que el procurador José Antonio Peiró Guinot, en nom i representació de Mollyak Norte SL, va exercir acció a través del juí ordinari contra Federico March Ros i Natividad Amparo Olmos pretenent l'extinció de la comunitat respecte l'habitatge situat a València, al carrer Compromís de Casp números 14-16 porta 6, 3ª planta alta, que pertany per meitat i pro indiviso a les parts litigants.
  
2. Que de conformitat amb l'article 16-3 de la Llei d'Enjudiciament Civil 1/2000 es va declarar la rebel·lia de la part demandada.
  
3. Com determina l'article 400-1r del Codi Civil cap copropietari estarà obligat a romandre en la comunitat. Cadascun d'ells podrà demanar en qualsevol moment que es dividisca la cosa comuna.
  
4. Segons l'article 404 del Codi Civil quan la cosa siga essencialment indivisible, i els copropietaris no convinguen que s'adjudique a un d'ells i s'indemnitzen els altres, es vendrà i repartirà el seu preu. La dita venda serà en pública subhasta com deriva l'article 1062 del Codi Civil, precepte aplicable en este supòsit d'extinció de la copropietat donada la remissió que l'article 406 del Codi Civil efectua a les regles concernents a la divisió de l'herència, i que determina que quan una cosa siga indivisible o desmeresca molt per la seua divisió, podrà adjudicar-se a un, pagant als altres l'excés en diners, però bastarà que un sol dels hereus demane la seua venda en pública subhasta, i amb admissió de licitadors estranys, perquè així es faça.
  
5. La determinació de la divisibilitat o indivisibilitat de la cosa comuna o del seu desmereixement per la divisió material és qüestió de fet de l'exclusiva apreciació pel jutjat d'instància, així ho ha declarat la jurisprudència reiteradament (SSTS 2-5'14.0-7-00, 30-11-79, 13-5-80, 8-10-82, 9-2-83, 10-12-85, 17-4-86, 21-3-88, 10-5-90 etc. ...)
  
6. Atés el que s'ha dit anteriorment, l'examen de les actuacions i l'estudi de la prova documental que es troba en elles, única proposada i admesa, cosa que permet, segons l'article 429-8 Llei d'Enjudiciament Civil 1/2000 dictar sentència sense prèvi celebració de juí, deriva que l'entitat Mollyak Norte SL és copropietària de la meitat de la finca o habitatge objecte de les actuacions, sent el títol adquisitiu el de compravenda a Banco Guipuzcoano SA, la qual cosa figura degudament acreditada amb el document núm. 1 de la demanda, escriptura pública de compravenda, i es mostra també en la nota simple informativa expedida pel Registre de la Propietat núm. 7 i aportada com a document núm. 2 de la demanda. Deriva també d'este document que l'altre 50% del ple domini de la finca en qüestió pertany a Federico Marcha Ros i a Natividad Amparo Olmos amb caràcter de guanys.
  
La copropietària Mollyak Norte SL ha sol·licitat la divisió de la finca mitjançant la venda en pública subhasta; per això, com que no consta conveni entre els copropietaris perquè s'adjudique a un d'ells i s'indemnize a l'altre, i com que la finca és essencialment indivisible perquè es tracta d'un habitatge de 92 m2 la divisió material del qual determinaria la seua inutilitat per a la seua destinació o almenys el seu desmereixement econòmic, és procedent vendre aquella en pública subhasta i repartir el preu obtingut entre els copropietaris per meitat; esta és, ateses les circumstàncies concurrents, l'única forma factible d'acord amb la llei, de dissoldre o extingir la comunitat.
  
Per consegüent, demostrats els fets constitutius de la demanda, sense que la part demandada haja oposat cap fet impeditiu o extintiu que debilite l'eficàcia d'aquells, pertoca l'estimació de la demanda.
  
7. En matèria de costes, atés el principi de venciment objectiu que disposa l'article 394-1r de la Llei d'Enjudiciament Civil 1/2000, pertoca, en el cas que ens ocupa, per estimar-se la demanda, imposar les costes a la part demandada, la qual ha vist rebutjades les seues pretensions sense que s'aprecien seriosos dubtes de fet o de dret.
  
Vists els preceptes legals esmentats i altres en general i pertinent aplicació.
  
Decisió
  
Que estimant la demanda formulada pel procurador José Antonio Peiró Guinot, en nom i representació de Mollyak Norte, SL contra Federico March i Natividad Amparo Olmos sobre acció de divisió de cosa comuna declare dissolta la comunitat existent entre les parts litigants respecte de l'habitatge situat a València carrer Compromís de Casp números 14-16 porta 6, 3ª planta alta, finca registral número 6517 inscrita en el Registre de la Propietat número 7 de València al tom 2161, llibre 610 de la Secció Tercera i foli 81, finca que és essencialment indivisible i s'ha de procedir a la venda en pública subhasta amb admissió de licitadors estranys, i s'ha de repartir per meitat entre els litigants el preu que s'obtinga en la dita venda.
  
S'imposen les costes a la part demandada.
  
Notifiqueu esta resolució a les parts i feu-los saber que no és ferma, sinó susceptible que s'interpose contra ella recurs en apel·lació, que haruà de preparar-se davant este Jutjat en el termini dels cinc dies següents a la notificació.
  
Esta és la meua sentència, que es portarà al llibre que correspon i un testimoni a les actuacions de què prové, que pronuncie, mane i firme.
  
Atés el desconeixement de l'actual domicili o residència de la part demandada, per provisió de data de hui, s'ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana per a elevar a efecte la diligència de notificació de sentència als demandats.